《行路难 其三》
清代·冯溥

纫兰不耐久，磨刃空伤手。树锻既不堪，犊鼻亦可丑。

丈夫悬弧既四方，焉能局蹐徒俯首。脂车秣马越太行，自信险阻无制肘。

我车脱幅，我马卒瘏。前有虺蛇，后有猛虎。将伯无助，困于林莽。

咄嗟歌白石，慷慨问青旻。孰知坎壈蓬蒿士，亦有当年稷契臣。

作者简介：冯溥是冯氏文学世家中官阶最高者，他生当明清交替之际，顺应时势，入仕清廷，历顺治、康熙二朝。他处事虽机敏圆润，但也持正敢言。康熙年幼登基，鳌拜等四大臣专权朝政，骄横跋扈，任意诛戮大臣，朝廷官员尽缄其口，惟冯溥持正不阿，敢于谏言。